Dëshmia e ish avokatit të zotit Trump në Kongres
Michael Cohen e akuzon Presidentin Trump se kishte dijeni paraprake për publikimin e emaileve të rivales demokrate Hillary Clinton para zgjedhjeve presidenciale në vitin 2016.
Michael Coehn, ish avokat i Presidentit Donald Trump, u tha ligjvënësve të mërkurën se zoti Trump, prej shumë vitesh, kishte dijeni paraprake mbi publikimin e një numri emailesh nga Wikileaks, të cilat dëmtuan rivalen e tij në zgjedhjet presidenciale të vitit 2016, demokraten Hillary Clinton. Korrespondetja e Zërit të Amerikës në Kongresin amerikan, Katherine Gypson njofton se në një seancë dëgjimore disa orëshe, që do të jetë dëshmia e vetme e tij publike, zoti Cohen u përball me kundërshtime të ashpra nga republikanët, ndërsa shpalosi një listë akuzash të dyshimta kundër Presidentit Trump. Fjalë të ashpra nga Michael Cohen, njeriu që për 10 vjet i shërbeu zotit Trump. Zoti Cohen e shfrytëzoi shansin e tij të fundit për të treguar të vërtetën, sipas tij, mbi rolin e fushatës së zotit Trump në publikimin e makinacioneve ndaj kundërshtares Clinton ..... para se të kryejë dënimin me burg ngaqë gënjeu në Kongres, një veprim për të cilin ai beson se zoti Trump e inkurajoi. Ai tha se nuk kishte prova të drejtpërdreja për bashkëpunim mes Rusisë dhe fushatës së zotit Trump. Por ai dha prova për një skandal tjetër, kopjen e një çeku. Një pagesë që thuhet se ishte bërë për ta ndaluar aktoren e filmave pornografike Stormy Daniel që të zbulonte para zgjedhjeve të vitit 2016 mardhëniet e saj të para 10 viteve me zotin Trump. Kjo është vetëm një pjesë e pandershmërisë së modelit Trump, u tha Cohen ligjvënësve.... Por republikanët thanë Cohen, i cili është dënuar për akuza të tjera, përbën dëshmitarin më të keq të mundshëm. Mark Green është ligjvënës republikan. Republikani Jim Jordan e akuzoi ish avokatin se po e sulmonte presidentin për inat. Demokratët thanë se e besonin zotin Cohen, dëshminë e tij se si zoti operon Donald Trump. Jackie Speir është ligjvënëse demokrate. Por nuk është e qartë nëse kjo është provë e mjaftueshme për të filluar procedurat e shkarkimit të presidentit. Jamie Raskin është ligjvënës demokrat. Një diskutim që shumica e demokratëve thonë se nuk mund të përcaktohet pa u përfunduar raporti i Prokurorit të Posaçëm Robert Mueller lidhur me akuzat për ndërhyrjen ruse.